Α.Ο. Τοξότης Βόλου

Η Αθλητική Οργάνωση Βόλου «ο Τοξότης» Ιστότοπος του Τοξότη Βόλου-Ιστορία του Τοξότη είναι ποδοσφαιρικός σύλλογος του Βόλου και ιδρύθηκε το 1929. Eχει την έδρα του στην συνοικία Νέα Δημητριάδα του Βόλου. Στην προπολεμική περίοδο διατηρούσε και τμήματα πετοσφαίρισης, καλαθοσφαίρισης και στίβου.   

Ο Τοξότης, ως και την περίοδο 1979–80, συμμετείχε στα πρωταθλήματα της Ε.Π.Σ. Θεσσαλίας. Από την περίοδο 1980–81 και για 6 συνεχόμενες περιόδους συμμετείχε στις Εθνικές κατηγορίες έχοντας ως αποκορύφωμα του την συμμετοχή του στην Β´ Εθνική την περίοδο 1981–82.  

Ιστορία
 Η ίδρυση - προπολεμική περίοδος  
Ο Τοξότης ιδρύθηκε στις 19 Ιουλίου 1929 από τον φαρμακοποιό Στέλιο Μαλαμάκη ο οποίος διετέλεσε και πρώτος πρόεδρος του συλλόγου.  

Τον πρώτο αγώνα της ιστορίας του τον έδωσε την 10η Νοεμβρίου 1929 αντιμετωπίζοντας τον ΠΑΟΚ Βόλου στο γήπεδο της Πλατείας Γεωργίου του Α´ (σημερινό πάρκο Αγίου Κωνσταντίνου) και ηττήθηκε με σκορ 2-1 . Τον δεύτερο αγώνα τον έδωσε στο ίδιο γήπεδο την 1η Δεκεμβρίου 1929 με αντίπαλο την Α.Ε. Νικομήδειας Βόλου γνωρίζοντας την ήττα με σκορ 3-0. 

Την περίοδο 1930–31 συμμετείχε στο πρώτο πρωτάθλημα της Ε.Π.Σ. Θεσσαλίας (της οποίας υπήρξε από τα πρώτα μέλη). Τις επόμενες δυο περιόδους (1931–32 και 1932–33) συμμετείχε στο πρωτάθλημα της νεοσυσταθείσας Β´ κατηγορίας   της Ε.Π.Σ. Θεσσαλίας  καταλαμβάνοντας την δεύτερη θέση και τις δυο αυτές περιόδους. 

Στα τέλη του 1933 ο Τοξότης αδρανοποιείται και οι ποδοσφαιριστές του στελεχώνουν τον Κένταυρο Βόλου (πρωταθλητής Ε.Π.Σ. Θεσσαλίας στο πρώτο πρωτάθλημα 1930–31) και κατόπιν συμμετέχουν στον βασικό κορμό της νεοσυσταθείσας ομάδας του Ολυμπιακού Βόλου.

 Η επαναδραστηριοποίηση - μεταπολεμική περίοδος 
Μετά το τέλος του Β´ παγκοσμίου πολέμου και του εμφυλίου πολέμου ο Τοξότης επαναδραστηριοποιείται και συμμετέχει στο πρωτάθλημα της Β´ κατηγορίας Ε.Π.Σ. Θεσσαλίας την περίοδο 1951–52 . Συμμετέχει ανελλιπώς στα πρωταθλήματα της Β´ και Γ´ κατηγορίας ως και την περίοδο 1965–66 οπότε και κερδίζει την άνοδο του στην Α´ κατηγορία κατακτώντας τον πρώτο του τίτλο (πρωτάθλημα Β´ κατηγορίας), 35 χρόνια μετά την πρώτη του συμμετοχή στα πρωταθλήματα της Ε.Π.Σ. Θεσσαλίας.

Ο Τοξότης στην συμμετοχή του αυτή στην Α´ κατηγορία γνωρίζει τον υποβιβασμό και ακολουθούν 5 χρόνια αγωνιζόμενος ξανά στα πρωταθλήματα της Β´ και Γ´ κατηγορίας. Την περίοδο 1971–72 κατακτά για δεύτερη φορά το πρωτάθλημα της Β´ κατηγορίας και κερδίζει την επάνοδο του στην Α´ κατηγορία στην οποία θα παραμείνει για όλη την δεκαετία του '70. 

 Η συμμετοχή στις Εθνικές Κατηγορίες - Δεκαετία του '80 
Την περίοδο 1979–80 ο Τοξότης κατέκτησε το πρωτάθλημα της Α´ κατηγορίας Ε.Π.Σ. Θεσσαλίας κερδίζοντας έτσι την άνοδο στην Γ´ Εθνική κατηγορία (Εθνικό Ερασιτεχνικό Πρωτάθλημα) ενώ παράλληλα κατέκτησε και το Κύπελλο Ε.Π.Σ. Θεσσαλίας πετυχαίνοντας έτσι το «ντάμπλ». Την περίοδο 1980–81, στην πρώτη του εμφάνιση στην Γ´ Εθνική κατηγορία αναδείχθηκε πρωταθλητής και πανηγύρισε την άνοδο στη Β´ Εθνική κατηγορία. Έτσι έγινε μία εκ των τριών βολιώτικων ομάδων μαζί με Ολυμπιακό Βόλου και Νίκη Βόλου που κατέκτησε Πανελλήνιο τίτλο.

Την περίοδο 1981–82 συμμετείχε στο πρωτάθλημα της Β´ Εθνικής κατηγορίας του ελληνικού ποδοσφαίρου, όταν ο Βόλος είχε τρεις ομάδες στην εν λόγω κατηγορία. Το ρόστερ του Τοξότη την περίοδο αυτή αποτελούσαν οι: Γεράσιμος Σαρρής (τερματοφύλακας), Βαλαρούτσος, Ηλιόπουλος, Σίμος, Καμπέρης, Σιγάλας, Γαλάτης, Τριχιάς Θ., Τριχιάς Μ., Γιωτόπουλος, Σιούλης, Κορτέσης, Κουλαξής, Σταρίδης, Καραμπάς, Κούτσικας, Λάμπρου, Σωτήρης, Σκαφίδας, Καρακικές, Αραβανόπουλος,  Παχής, Τσεκούρας, Καζίλας, Τζανετόπουλος, Αξιούργος,  Γουλέτσος, Παπαδόπουλος,  Πατρίκιος, Αδρακτάς, Φουστάνας.

Ακολούθησαν 2 περίοδοι στη Γ΄ Εθνική (1982–83 και 1983–84) και άλλες 2 στη Δ΄ Εθνική από όπου υποβιβάστηκε με το τέλος της περιόδου 1985–86. Αναλυτικά οι συμμετοχές του Τοξότη στις Εθνικές Κατηγορίες :
ΠερίοδοςΕθνική
κατηγορίαΘέσηΒαθμοίΝίκεςΙσοπαλίεςΉττεςΤέρματα1980–81Γ´1η από 2157249760-291981–82Β´20η από 20 257112038-691982–83Γ´8η από 16  321281043-301983–84Γ´21η από 2126982346-811984–85Δ´10η από 173210121036-411985–86Δ´ 19η από 2010263034-133

 Η επιστροφή στις τοπικές κατηγορίες της Ε.Π.Σ. Θεσσαλίας 
Από την περίοδο 1986–87 και μετά, ο Τοξότης αγωνίζεται στο τοπικά πρωταθλήματα της Ε.Π.Σ. Θεσσαλίας. Την περίοδο 1990–91 σε ένα από τα πιο συναρπαστικά πρωταθλήματα ο Τοξότης με προπονητή τον Θανάση Βήτα έφτασε κοντά στην επάνοδο στη Δ´ Εθνική αλλα τελικά κατετάγη στην 2η θέση. Kρίθηκε στην τελευταία αγωνιστική στο ματς Σαρακηνός-Τοξότης (2-2), παρουσία 3.000 φιλάθλων και με διαιτητή τον Πειραιώτη Βαγγέλη Συμιακό. Την αμέσως επόμενη περίοδο 1991–92 ο Τοξότης γνωρίζει τον υποβιβασμό του στην Β´ κατηγορία στην οποία επιστρέφει μετά από 20 ολόκληρα χρόνια.

Μετά από δυο χρονιές στην Β´ κατηγορία ο Τοξότης την περίοδο 1993–94 κατακτά το πρωτάθλημα και την άνοδο στην Α´ κατηγορία ενώ παράλληλα έφτασε ως φιναλίστ στον τελικό του Κυπέλλου Ε.Π.Σ. Θεσσαλίας για 4η φορά (κατέκτησε το Κύπελλο την περίοδο 1979–80 και ήταν πάλι φιναλίστ τις περιόδους 1978–79 και 1980–81Ιστότοπος του Τοξότη-Τρόπαια και Διακρίσεις). Ακολουθούν τρεις συνεχόμενες χρονιές στην Α´ κατηγορία και άλλες 7 συνεχόμενες χρονιές στην Β´ κατηγορία ως την περίοδο 2004–05 οπότε ο Τοξότης επανέρχεται στην Α´ κατηγορία, κάνοντας την τελευταία του παρουσία στην κατηγορία αυτή ως και σήμερα.

 Τα «πέτρινα χρόνια» - 2005 ως 2008 
Μετά την περίοδο 2004–05 και την τελευταία του συμμετοχή στην Α´ κατηγορία της Ε.Π.Σ. Θεσσαλίας ο Τοξότης γνωρίζει και δεύτερο συνεχόμενο υποβιβασμό την περίοδο 2005–06. Την περίοδο 2006–07 αγωνίζεται στην Γ´ κατηγορία ύστερα από 35 ολόκληρα χρόνια κάνοντας μια πολύ μέτρια πορεία. Η περίοδος 2007–08 θα μείνει χαραγμένη ως η «μαύρη χρονιά» της πολύχρονης ιστορίας του Τοξότη αφού η ομάδα αποδεκατισμένη από έμψυχο υλικό αλλά και διοικητικά, αποχωρεί από το πρωτάθλημα της Γ´ κατηγορίας μετά από την 10η αγωνιστική, έχοντας γνωρίσει ταπεινωτικές ήττες. 

 Η αναγέννηση του Τοξότη - 2008 ως σήμερα 
Το καλοκαίρι του 2008 ξεκίνησε η αναγέννηση του Τοξότη με πρωτοβουλία των παλαιμάχων ποδοσφαιριστών του που ανέλαβαν την διοίκηση του. Η ομάδα τα τελευταία χρόνια έχει ανοδική πορεία καθώς από την περίοδο 2012–13 αγωνίζεται στην Β´ κατηγορία μετά από 4 συνεχόμενες χρονιές στην Γ´ κατηγορία (2008–09 ως και 2011–12).

Την περίοδο 2018–19 ο Τοξότης αγωνίστηκε στην Β´ κατηγορία και κατέκτησε το πρωτάθλημα (7ος τίτλος της 90χρονης ιστορίας του) και παράλληλα την άνοδο στην Α´ κατηγορία επιστρέφοντας στην κατηγορία αυτή μετά από 14 έτη.   
Προπονητής της ομάδας ήταν ο Αθανάσιος Χρυσοχού. Στους 24 αγώνες που έδωσε ο Τοξότης για το πρωτάθλημα της Β´ κατηγορίας πήραν μέρος οι εξής ποδοσφαιριστές: Γιώργος Σκλαπάνης, Λευτέρης Δενελάβας, Αλέξανδρος Παπαπέτρος, Αντώνης Κυλαδίτης, Νίκος Δενελάβας, Λεωνίδας Κόρμπας, Ανδρέας Μάστορας, Δημήτρης Νταγκουλης, Χρήστος Λέτσος, Κώστας Δεμίρης, Φίλιππος Ρουκάς, Ηλίας Ισά, Αντώνης Σαρρής, Θοδωρής Παρασχούδης, Γιώργος Βέτσικας, Δημήτρης Δημακόπουλος, Μιχάλης Παραδάκης, Χρήστος Πελεκούδας, Βαϊος Πασπαλάρης, Κλεάνθης Παπουτσής, Κώστας Λιάρος, Δημήτρης Σπαθαριώτης, Γκερόντ Πότσκα, Νίκος Τσιατσιάνης, Παντελής Ευθυμίου, Βασίλης Μπέκος, Χρήστος Καφετζόπουλος.Ο Τοξότης γιορτάζει την επάνοδο - Ταχυδρομος

Ο Τοξότης ιστορικά ανήκει στην 5άδα των ομάδων που έχουν εκπροσωπήσει το Μαγνησιώτικο ποδόσφαιρο στις δύο πρώτες στην τάξη εθνικές κατηγορίες, μαζί με τον Ολυμπιακό, τη Νίκη, τον Ρήγα Φεραίο και τον Ν.Π.Σ. Βόλος.

Τίτλοι - διακρίσεις 
Τίτλοι
 Γ´ Εθνική
 Πρωταθλήτρια (1) : 1980–81

 Πρωτάθλημα Α´ κατηγορίας Ε.Π.Σ. Θεσσαλίας
 Πρωταθλήτρια (1) : 1979–80

 Πρωτάθλημα Β´ κατηγορίας Ε.Π.Σ. Θεσσαλίας
 Πρωταθλήτρια (4) : 1965–66, 1971–72, 1993–94, 2018–19

 Κύπελλο Ε.Π.Σ. Θεσσαλίας
 Κυπελλούχος (1) : 1979–80

Διακρίσεις
 Καλύτερη παρουσία στο Κύπελλο Ελλάδος: Φάση των 16 (1981–82).

 Αγωνιστική πορεία 
 Περίοδος Κατηγορία1930–31||<center>Α΄ Ε.Π.Σ.Θ.
|-
|width="52"|1931–32<center>Β΄ Ε.Π.Σ.Θ.1932–33
|-
|width="52"|1933–34<center>Σε αδράνεια1934–35
|-
|width="52"|1935–361936–37
|-
|width="52"|1937–381938–39
|-
|width="52"|1939–401940–41
|-
|width="52"|1941–421942–43
|-
|width="52"|1943–441944–45
|-
|width="52"|1945–461946–47
|-
|width="52"|1947–481948–49
|-
|width="52"|1949–501950–51
|-
|width="52"|1951–52<center>Β΄ Ε.Π.Σ.Θ.1952–53
|-
|width="52"|1953–541954–55
|-
|width="52"|1955–561956–57
|-
|width="52"|1957–58<center>Γ΄ Ε.Π.Σ.Θ.1958–59
|-
|width="52"|1959–601960–61
|-
|width="52"|1961–621962–63
|-
|width="52"|1963–641964–65
|-
|width="52"|1965–66<center>Β΄ Ε.Π.Σ.Θ.1966–67||<center>Α΄ Ε.Π.Σ.Θ.
|-
|width="52"|1967–68<center>Β΄ Ε.Π.Σ.Θ.1968–69||rowspan=3|<center>Γ΄ Ε.Π.Σ.Θ.
|-
|width="52"|1969–701970–71
|-
|width="52"|1971–72<center>Β΄ Ε.Π.Σ.Θ.1972–73||rowspan=8|<center>Α΄ Ε.Π.Σ.Θ.
|-
|width="52"|1973–741974–75
|-
|width="52"|1975–761976–77
|-
|width="52"|1977–781978–79
|-
|width="52"|1979–801980–81||<center>Εθνική Ερασιτεχνική(3ο επίπεδο)
|-
|width="52"|1981–82<center>Β΄ Εθνική1982–83||rowspan=2|<center>Γ΄ Εθνική
|-
|width="52"|1983–841984–85||rowspan=2|<center>Εθνική Ερασιτεχνική(4ο επίπεδο)
|-
|width="52"|1985–861986–87||rowspan=6|<center>Α΄ Ε.Π.Σ.Θ.
|-
|width="52"|1987–881988–89
|-
|width="52"|1989–901990–91
|-
|width="52"|1991–921992–93||rowspan=2|<center>Β΄ Ε.Π.Σ.Θ.
|-
|width="52"|1993–941994–95||rowspan=3|<center>Α΄ Ε.Π.Σ.Θ.
|-
|width="52"|1995–961996–97
|-
|width="52"|1997–98<center>Β΄ Ε.Π.Σ.Θ.1998–99
|-
|width="52"|1999–002000–01
|-
|width="52"|2001–022002–03
|-
|width="52"|2003–042004–05||<center>Α΄ Ε.Π.Σ.Θ.
|-
|width="52"|2005–06<center>Β΄ Ε.Π.Σ.Θ.2006–07||rowspan=6|<center>Γ΄ Ε.Π.Σ.Θ.
|-
|width="52"|2007–082008–09
|-
|width="52"|2009–102010–11
|-
|width="52"|2011–122012–13||rowspan=7|<center>Β΄ Ε.Π.Σ.Θ.
|-
|width="52"|2013–142014–15
|-
|width="52"|2015–162016–17
|-
|width="52"|2017–182018–19
|-
|width="52"|2019–20<center>Α΄ Ε.Π.Σ.Θ.2020–21
|-
|width="52"|2021–222022–23
|-
|width="52"|2023–242024–25
|-
|width="52"|2025–26

 Πρόσωπα 
Πρόεδροι 
  Ανέστης Ιωσηφίδης
  Απόστολος Σκαφίδας

 Αξιόλογοι ποδοσφαιριστές 
 Γεράσιμος Σαρρής Γεράσιμος Σαρρής - taxydromos.gr
 Νικος Μαλαβέτας 
 Αντώνης Παππάς 
 Νίκος Δενελάβας
 Λευτέρης Δενελάβας Κρέμασε τα παπούτσια του ο Λευτέρης Δενελάβας - e-thessalia.gr
 Βασίλης Τζέκας
 Θανάσης Ψαρόμπας

 Αξιόλογοι προπονητές 
 Αθανάσιος Χρυσοχού
 Αντώνης Παππάς
 Θανάσης Βήτας
 Γιώργος Χερίδης

Παραπομπές

Πηγές
 Τοξότης με ιστορία και ελπιδοφόρο μέλλον

 Εξωτερικοί σύνδεσμοι 
 Ιστότοπος Τοξότη Βόλου 

Κατηγορία:Αθλητικοί σύλλογοι Μαγνησίας
Κατηγορία:Ιδρύσεις αθλητικών συλλόγων το 1929
Κατηγορία:Ποδοσφαιρικές ομάδες Ελλάδας
Κατηγορία:Ιδρύσεις ποδοσφαιρικών ομάδων το 1929